《偈四首 其二》
宋代·释知炳

日日说，时时举，似地擎山争几许。陇西鹦鹉得人怜，大都祇为能言语。

休思惟，带伴侣，智者聊闻猛提取。更有一般也大奇，猫儿偏解捉老鼠。

作者简介：释知炳，永康（今四川都江堰市）人。住韶州南华寺。为南狱下十五世，太平勤禅师法嗣。《嘉泰普灯录》卷一六、《五灯会元》卷一九有传。今录诗六首。